Vi har brug for at fange fire til syv gange så mange tobis som i dag. Det siger direktøren for fiskemelsfabrikken FF Skagen, Morten Broberg, som ikke har opgivet håbet om, at fødevareministeren vil hjælpe med at skaffe større kvoter.

Direktøren håber, der kommer større kvoter fra næste år. Det oplyser P4 Nordjylland. Det er vigtigt både for beskæftigelsen i Skagen og for resten af branchen, mener direktøren, som anslår, at erhvevet behøber en kvote på mellem 200.000 og 400.000 tons. Danske fiskere har i foråret fanget en kvote på 58.000 tons af den lille, men vigtige industrifisk - det er en kraftig nedskæring af kvoten, som fiskerne gennem mange årtier fangede i snit 838.000 tons af om året. DTU Aqua har rådet til en nedskæring af kvoten, men ifølge Morten Broberg bygger det råd på et alt for spinkelt videnskabeligt grundlag. Torsdag mødes fødevareminister Mette Gjerskov med Frederikshavns borgmester, Lars Møller (V), som sammen med andre borgmestre og regionsrådsformænd kræver, at ministeren redder tobisfiskeriet i Danmark.